Rapunzel's Tangled Adventure

Rapunzel's Tangled Adventure (Pengembaraan Rapunzel dalam versi bahasa Melayu), atau tajuk asalnya Tangled: The Series (Siri Tangled dalam versi bahasa Melayu), ialah sebuah siri animasi televisyen Amerika Syarikat yang dikembangkan oleh Chris Sonnenburg dan Shane Pigmore. Ia pertama kali ditayangkan di Disney Channel sebagai suatu produksi dalam label  Disney Channel Original Movie berjudul Tangled: Before Ever After pada 10 Mac 2017, sebelum episod susulan mula disiarkan pada 24 Mac 2017. Siri ini berdasarkan filem 2010 Tangled dan menampilkan bakat suara Zachary Levi, Mandy Moore, Eden Espinosa, Clancy Brown dan Julie Bowen.

Jalan cerita
Sejak dibebaskan daripada Gothel dan bersatu semula dengan ibu bapa kandungnya, Raja Frederic dan Permaisuri Arianna dari Corona, Rapunzel menyesuaikan hidupnya sebagai puteri mereka dan terus mengalami pengalaman pahit manis dengan teman lelakinya Eugene Fitzherbert, Pascal si Sesumpah, Maximus si Kuda, dan dayang baharunya, Cassandra, untuk membongkar misteri kepulangan rambut perang baharunya yang sepanjang 70 kaki itu.

Barisan watak

Watak utama
 Eugene (Zachary Levi), yang alias sebelumnya merupakan Flynn Rider, ialah seorang bekas pencuri dan teman lelaki Rapunzel. Dia tidak suka dan tidak percaya pada Cassandra.
 Rapunzel (Mandy Moore) ialah Puteri Corona. Dia mencuba sedaya upaya untuk menjadi bakal ratu yang baik, sungguhpun cara-cara naifnya membawanya kepada masalah.
 Cassandra (Eden Espinosa) ialah teman baik Rapunzel dan dang perwara yang merupakan anak angkat kepada Kapten Pengawal. Dia sungguh tidak suka pada Eugene.
 Raja Frederic (Clancy Brown) ialah Raja Corona dan bapa Rapunzel yang terlampau melindung. Sejak malam yang padanya satu-satunya anaknya diculik, dia menurut ketakutan semula jadinya dan membenci sebarang jenis kuasa magis.
 Permaisuri Arianna (Julie Bowen) ialah Permaisuri Corona dan ibu Rapunzel. Dia ingin supaya anaknya menurut hatinya dan melakukan yang hal yang dipercayai olehnya. Buat hadiah pemahkotaan awal, dia memberi Rapunzel sebuah jurnal kosong untuk halamannya diisi dengan pengembaraannya sendiri.

Watak selangan
 Pascal (Dee Bradley Baker) merupakan seekor sesumpah yang merupakan haiwan peliharaan dan teman baik Rapunzel yang cerita belakangnya didedahkan dalam "Pascal's Story".
 Maximus (Dee Bradley Baker) merupakan seekor kuda jantan putih dengan hidung anjing pemburu darah yang pada asalnya dimiliki oleh Kapten Pengawal dan kemudian oleh Eugene.
 Pengawal Diraja Corona merupakan pekerja Raja Frederic.
 Kapten (M.C. Gainey) merupakan pemimpin tanpa nama bagi Pengawal Diraja dan bapa angkat kepada Cassandra.
 Pete (Sean Hayes) ialah anggota Pengawal Diraja.
 Stan (Diedrich Bader) ialah anggota Pengawal Diraja.
 Samseng Pub merupakan sekumpulan samseng yang melepak di pub dan dijadikan sahabat oleh Rapunzel dan Eugene.
 Hook Foot (Jeff Ross) ialah saudara berkaki cangkuk kepada Hook Hand. Hook Foot mengambil tempat saudaranya yang dalam jelajah dunia sebagai pemain piano konsert.
 Big Nose (Jeffrey Tambor) ialah samseng berhidung besar yang merupakan samseng romantik.
 Shorty (Paul F. Tompkins) ialah samseng pendek, tua, dan gila.
 Vladimir (Charles Halford) ialah samseng di dalam helmet bertanduk lembu yang merupakan samseng terkuat. Dia dahulunya disuarakan oleh Richard Kiel dalam filem.
 Attila Buckethead (Steven Blum) ialah samseng berhelmet logam lengkap yang mempunyai minat pada memasak. Dia menjadi pembantu Monty dalam "One Angry Princess". Dia dahulunya disuarakan oleh Byron Howard dalam filem.
 Puan Caine (Laura Benanti) ialah antagonis utama bagi Tangled: Sebelum Gembira Selamanya. Dia kembali dalam "Max's Enemy".
 Pak Cik Monty (Richard Kind) ialah penjaga kedai tua di Corona yang mempunyai isu peribadi dengan Rapunzel.
 Nigel (Peter MacNicol) ialah penasihat Raja Frederic.
 Xavier (Adewale Akinnuoye-Agbaje) ialah tukang besi yang kelihatan sangat celik tentang sejarah Corona.
 Lance Strongbow (James Monroe Iglehart) ialah teman zaman kanak-kanak dan bekas pasangan penjenayah kepada Eugene daripada zaman mudanya dalam jenayah. Nama sebenarnya seperti yang didedahkan ialah Arnwaldo Schnitz. Dia pertama kali muncul dalam "The Return of Strongbow".
 Varian (Jeremy Jordan) ialah ahli alkimia muda yang cemerkap tetapi pintar. Dia mencuba untuk membantu Rapunzel untuk membongkar rahsia rambut baharunya yang tumbuh semula. Dia kemudian menjadi antagonis utama untuk bahagian kedua musim pertama. Apabila Rapunzel pada mulanya tidak dapat membantunya untuk membebaskan bapanya daripada perangkap kristal oleh  sebab ribut musim sejuk yang mengancam Corona, dia ingin membalas dendam terhadapnya dan terhadap Corona.
 Quirin (Jonathan Banks) ialah bapa Varian yang tidak selalu setuju, yang buat masa ini terperangkap di dalam kristal emas sebagai salah satu akibat daripada pacakan batu bermisteri yang melanda Corona.
 Angry (Vivian Vencer) ialah pencuri muda yang marah.
 Red (Ruby Jay) ialah pencuri muda berambut merah yang senyap.
 Ruth (Danielle Brooks) ialah hantu pemarah yang pertama kali muncul dalam "The Wrath of Ruthless Ruth". Dia dapat bersemadi dengan aman melalui penyertaan Rapunzel dan geng Snuggly Duckling dalam salah satu melodinya yang hilang.
 Mak Cik Tua Crowley (Pat Carroll) ialah wanita tua perengus yang diketahui tidak pernah senyum. Eugene memanggilnya "Scowley Crowley".
 Willow (Jane Krakowski) ialah adik perempuan kepada Permaisuri Ariana yang sentiasa berjauhan yang tiba secara mengejut pada hari lahir Ariana. Sebagai hadiah hari lahir, dia memberi Ariana seekor makhluk kecil dengan mainan detar-detar hijau yang mesti ada padanya sentiasa.
 Feldspar (Zachary Levi) ialah tukang kasut tempatan Corona. Levi melakukan watak pelawak Ed Wynn untuk watak ini.

Sokongan
 Ibu Gothel (Donna Murphy) ialah ibu angkat kepada Rapunzel yang telah tiada yang menculiknya sebagai bayi kerana kebolehan penyembuhan unik pada rambut emasnya, yang kemudian disimpan olehnya sendirian untuk mengekalkan usia muda dan kecantikannya. Dia menua menjadi debu pada hujung filem asli. Dia pertama kali terlihat dalam salah satu mimpi ngeri Rapunzel sejenak selepas rambut emasnya yang sepanjang 70 kaki itu secara misteri tumbuh semula dan mendapat kebolehan mistik baharu. Gothel mendakwa bahawa dia telah "kembali daripada kematian" dan sudah tiba masanya supaya Rapunzel kembali ke menaranya supaya dia "selamat dan sejahtera".
 Stabbington Bersaudara (Ron Perlman) merupakan bekas pasangan penjenayah kepada Eugene, yang dikhianati olehnya pada zaman penjenayah sebagai Flynn Rider. Mereka telah bekerja dengan Ibu Gothel untuk mendapatkan Rapunzel semula untuk membalas dendam. Mereka pertama kali muncul dalam "Cassandra v. Eugene".

Penerbitan
Pada 3 Jun 2015, Disney Channel mengumumkan bahawa siri ini dalam perkembangan. Pada 15 Februari 2017, pengumuman dilakukan bahawa siri ini diperbaharu untuk musim kedua sebelum tayangan perdana siri ini. Siri ini menonjolkan lagu baharu daripada Alan Menken, yang mengarang dan menggubah lagu untuk filem asli, dan Glenn Slater.

Episod

Gambaran keseluruhan siri
 Musim  Episod  Tarikh siaran asal  Amerika Syarikat  Asia Tenggara  Pertama  Terakhir  Pertama  Terakhir   Filem    9 April 2017   1  23      21 Mei 2017   

Filem (2017)
 Judul  (Judul bahasa Melayu)  Pengarah  Pengarang  Tarikh siaran  Amerika Syarikat  Asia Tenggara 

Musim 1 (2017–2018)
 Bil.  Judul  Pengarah  Pengarang  Tarikh siaran  Kod  penerbitan  Dalam  siri  Dalam  musim  Amerika Syarikat  Asia Tenggara 

Siri Tangled: Cerita Pendek (2017)
 Bil.  Judul  (Judul bahasa Melayu)  Tarikh siaran  Amerika Syarikat  Asia Tenggara 

Rating
 Musim  Episod  Siaran pertama  Siaran terakhir  Purata penonton  (juta)  Tarikh  Penonton  (juta)  Tarikh  Penonton  (juta)  1  23  24 Mac 2017  1.30  13 Januari 2018  0.96  1.00 

Media rumah
Tangled: Sebelum Gembira Selamanya dan empat tayangan singkat Siri Tangled: Cerita Pendek dikeluarkan dalam DVD pada 11 April 2017. Siri Tangled: Permaisuri Rapunzel dikeluarkan dalam DVD pada 12 Disember 2017.

Anugerah dan pencalonan
 Tahun  Anugerah  Kategori  Calon  Keputusan  Rujukan  2018  Anugerah Annie  Terbitan Animasi Televisyen/Siaran Terbaik untuk Kanak-kanak  Episod: "Permaisuri Rapunzel"     Anugerah Annie Pencapaian Cemerlang untuk Reka Bentuk Watak  dalam Terbitan Animasi Televisyen/Siaran  Shane Prigmore, Bobby Pontillas,  Taylor Krahenbuhl, Mayumi Nose      Anugerah Annie Pencapaian Cemerlang untuk Pengarahan  dalam Terbitan Animasi Televisyen/Siaran  Tom Caulfield, Stephen Sandoval     

Rujukan

Pautan luar


Kategori:Rancangan Disney Channel